[{"text_idx": "#000007", "text": "Mae deall sut mae\u2019r byd a phopeth o\u2019i fewn yn newid dros amser yn hanfodol i ddeall y cysyniad o ddiwrnod, wythnos, tymor a blwyddyn, a chysyniad cyffredinol \u2018amser\u2019. Bydd y plant yn cael cyfle i ddadansoddi sut mae gwrthrych yn newid dros amser, boed hynny\u2019n blanhigyn yn tyfu, cysgodion yn newid trwy gydol y dydd neu, yn yr achos hwn, afal yn pydru."}, {"text_idx": "#000009", "text": "Rhowch yr afal ffres ar bla\u0302t a\u2019i adael yn rhywle lle na fydd neb yn tarfu arno ond lle y mae\u2019n rhwydd tynnu llun ohono. Ceisiwch ei roi mewn man sy\u2019n dal y golau. Gall chwistrellu dw\u0302r arno nawr ac yn y man helpu\u2019r broses!"}, {"text_idx": "#000010", "text": "Rhowch y camera ar drybedd a thynnu llun . Os yw\u2019n bosibl, gadewch y camera yn yr un man hyd at ddiwedd y gweithgaredd. Os nad yw hyn yn ymarferol, rhowch farciau ar y llawr fel y gallwch ail-leoli\u2019r camera\u2019n gywir ar o\u0302l ei symud ymaith. Ceisiwch beidio a\u0302 symud unrhyw beth yn yr olygfa. Wrth gwrs, bydd y disgyblion yn gallu gweld yr afal drwy gydol y broses, ond ni fydd hyn yn tynnu oddi wrth eu rhyfeddod pan fyddan nhw\u2019n gwylio\u2019r dilyniant terfynol."}, {"text_idx": "#000011", "text": "Tynnwch un llun y dydd hyd nes y bydd yr afal wedi pydru \u2013 gadewch i\u2019r plant benderfynu pan fydd hyn wedi digwydd. Fe all gymryd 1-3 mis, yn dibynnu ar y tymheredd, y lleithder ac ati. Pan fydd ganddyn nhw set gyflawn o luniau, llwythwch nhw i gyfrifiadur."}, {"text_idx": "#000020", "text": "Os ydych chi am dwyllo ychydig \u2013 neu gyflymu\u2019r broses, fel petai \u2013 gwnewch yn siw\u0302r fod yr afal mewn man cynnes, llaith. Mae sil ffenestr heulog uwchben rheiddiadur yn lle da, yn enwedig os rhowch chi soser o ddw\u0302r ar y rheiddiadur yn union o dan yr afal."}, {"text_idx": "#000023", "text": "Gadael i\u2019r dysgwyr ddewis eu gwrthrychau eu hunain i\u2019w cofnodi dros amser. Gwneud yn siw\u0302r eu bod nhw\u2019n fath o ffrwythau neu lysiau (mae tafell o felon dw\u0302r yn pydru\u2019n gyflym ac mae\u2019n eithaf trawiadol) \u2013 bydd sylwedd anifeiliaid yn drewi ac yn denu pryfed.\nTrafof sut mae sylwedd organig yn newid yn gyflymach ac yn y ffordd fwyaf radical, tra bod sylwedd anorganig yn gallu aros yr un fath am fisoedd, blynyddoedd, degawdau... miloedd o flynyddoedd hyd yn oed.\nCreu safle tirlenwi bach yn y dosbarth trwy osod pridd a chasgliad o wrthrychau organig ac anorganig gyda\u2019i gilydd mewn blwch plastig tryloyw. Cofnodwch sut mae\u2019r rhain yn newid (neu\u2019n aros yr un fath) dros amser. Defnyddiwch hyn i greu fideo yn amlygu eu canfyddiadau yngly\u0302n a\u0302 chael gwared ar wastraff mewn safleoedd tirlenwi.\nEr hwyl yn unig, gosod y sioe sleidiau am yn o\u0302l i weld y broses y ffordd arall!\nMynd ar YouTube a theipio \u2018decay\u2019 yn y chwilotwr \u2013 ceir rhai fideos gwirioneddol ffiaidd o anifeiliaid marw yn cael eu bwyta gan bryfed a phob math o ffrwythau a llysiau sy\u2019n pydru. Gan na fyddai\u2019n syniad da cael anifeiliaid marw sy\u2019n llawn cynrhon(maggots) yn eich dosbarth, mae\u2019n werth gwylio ymdrechion rhywun arall. Gwell peidio a\u0302 gwneud hyn cyn cinio..."}]